ПРВ ПРИВАТЕН УНИВЕРЗИТЕТ - ФОН СКОПЈЕ

Факултет за економски науки

# ИзвеШтај

## за работата на деканот на

### ФАКУЛТЕТОТ ЗА Економски НАУКИ

за учебна 2018/19 година

#### Скопје, ноември 2019 година

**С О Д Р Ж И Н А**

|  |  |  |
| --- | --- | --- |
| **1.** | ВОВЕД |  |
|  |  |  |
| **2.** | **РАБОТАТА НА ОРГАНИТЕ И ТЕЛАТА НА ФАКУЛТЕТОТ И УПИСОТ НА СТУДЕНТИ** |  |
| 2.1 | Работата на ННС |  |
| 2.2 | Работа на постојните комисии формирани од ННС  |  |
| 2.3 | Упис на студенти  |  |
|  |  |  |
|  |  |  |
| **3.** | **НАСТАВНО НАУЧЕН И СОРАБОТНИЧКИ КАДАР** |  |
| 3.1 | Наставен и соработнички кадар  |  |
| 3.2 | Покриеност на наставните предмети со наставници |  |
|  |  |  |
| **4.** | **НАСТАВНО-ОБРАЗОВНА ДЕЈНОСТ** |  |
| 4.1 | Реализација на наставата по студиски програми на додипломски и посдипломски студии |  |
| 4.2 | Форми на наставно-образовниот процес и методи на проверка на знаењето |  |
|  |  |  |
| **5**. | **НАДВОРЕШНА СОРАБОТКА** |  |
| **6.** | **НАУЧНО ИСТРАЖУВАЧКА И ИЗДАВАЧКА ДЕЈНОСТ** |  |
| 6.1 | Издавачка дејност и покриеност на студиските програми со учебници и учебни помагала |  |
| 6.2 | Учество на конференции, научни собири и семинари во школска 2017/18 година |  |
|  | **ЗАКЛУЧОК** |  |

# 1. В О В Е Д

Врз основа на член 114 алинеа (5) од Законот за високо образование (Службен весник на РМ, 82/2018), деканот на Факултетот за економски науки до ННС и ректорот на ФОН универзитетот доставува Извештај за својата работа за претходната школска година. Согласно регулативата тоа се прави најмалку еднаш годишно.

Во својот Извешај за работа деканот дава оценка за работата и за нивото на реализација на сите релеватни активности на Факултетот, а особено на остварувањето на следните цели:

* краток и содржаен преглед на наставно-образовниот процес и научно-истражувачката работа во Факултетот, како и нивното меѓусебно влијание;
* анализа на добрите и слабите страни на Факултетот, и
* оценка за успешноста на работата на деканот како огран на раководење на Факултетот.

Надлежните на деканот во процесот на управување и функционирање на Факултетот се прецизирани со нормативните акти на Факултетот, а согласно Законот за високото образование. Со тоа со обезбедува организација на работата којашто дава feedback за степенот на реализација на поодделни задачи и одговорности. Во овој процес клучна е улогата на деканот на Факултетот којшто ја насочува, координира и следи реализацијата при извршувањето на поставените цели и задачи на Факултетот, а за што е одговорен пред Наставно-научниот совет, ФОН Универзитетот и Министерството за образование и наука.

 Имено, Факултетот прави силни и конкретни чекори во насока на подобра организација и поголема одговорност во реализацијата на наставно-образовниот процес.

 Конкретно, воспоставени се процедури и механизми коишто овозможуваат следење и контрола на реализацијата на поставените цели и задачи, преку:

* изработка на програма за работа на деканот и поднесување извештај за степенот на нејзината реализација;
* изработка на годишен извештај за работа на наставниците и соработниците за извршување на тековните обврски како и континуирано следење на постигнатиот успех на студентите, со што е воспоставен соодветен систем на информирање и координирање на активностите;
* секојдневна координација и насочување на работата на факултетот согласно законот и актите на универзитетот.

**2. РАБОТАТА НА ОРГАНИТЕ И ТЕЛАТА НА ФАКУЛТЕТОТ И**

 **УПИСОТ НА СТУДЕНТИ**

Факултетот за економски науки работи дванаесет години, при што се стреми кон континуирано остварување на повисоки развојни цели и тој процес е постојана грижа на сите негови наставници и соработници. Овој процес во себе инкорпорира континуирани промени во сите сегменти на органиацијата и работењето на Факултетот, и тоа:

* постојана грижа за постојните студиски и предметни програми на додипломските студии;
* добиена е акредитација за отпочнување со нови наставни програми на четврта година - втор циклус на специјалистички студии по Деловна економија со три модули, а континуирано се одвиваат студиите според веќе акредитираните студии четворогодишни студии на првиот циклус (8 семестри) и вториот (2 семестри) циклус во петта година на студии;
* направени се значајни подобрувања во техничкото опремување на Факултетот, како во однос на изградбта на современа зградата на ФОН Универзитетот, така и во набавката на современа компјутерска и информациска опрема;
* континуирано се следи организацијата на наставата и вежбите, и изведувањето на испитите преку доследно почитување на распоредите, ангажирањето на нови асистенти, организирање на работа во помали групи и сл.
* иновирање на сајтот на ФОН универзитетот согласно новиот закон на којшто студентите можат да ги најдат сите информации за студиските и предметните програми, распореди на наставата и вежбите; информации за континуираната проверка на знаењата и информации за основната и пошироката литература;
* продолжено е со развојот на соработката меѓу ФОН Универзитетот и стопанството во повеќе сегменти преку проектот „Фабрика на знаење“ и други проекти, а врз основа на заедничката потреба и интерес за оваа соработка.

Во наредниот период ќе се интензивира процесот на промени во насока на што побрзо и поуспешно остварување на дефинираните стратегиски правци на развојот на Факултетот.

Преземените активности и значајните реформи коишто се спроведени во ФОН Универзитетот во изминатиот период, имаат позитивно влијание врз подобрувањето на квалитетот и физиономирањето на наставните планови и програми на додипломските и последипломските студии на факултетот за економски науки.

Во изминатата година се остваруваше работата според акредитираните 4 нови посовремени студиски програми за додипломски студии од кои едната е во мирување и 4 за мастер студии (финансии, маркетинг, бизнис менаџмент и туризам) од кои последната исто така е во мирување, а во академската 2018/19 година започна реализацијата на новите студии во 3 области во вториот циклус на студии – специјалистички студии со 2 семестри во 3 области. Акредитацијата во областа на туризмот не се активираше и оваа година и уште е во фаза на мирување.

Ваквата состојба претставува добра и сигурна основа врз којашто може да се потпре идниот развој на Факултетот.

**2.1. Работа на ННС**

Во рамките нафакултетот, Наставно научниот совет како орган на факултетот согласно Законот за високо образование и Статутот на ФОН универзитетот во учебната 2018/2019 година одржа 15 седници во редовна месечна динамика но и со побрза динамика согласно потребите за работењето на факултетот и потребите за одржување на наставниот процес и административните обврски согласно законите и актите според кои се раководи во својата работа.

 Работата ННС се одвиваше во врска со:

-потребите за распределбата на наставните обврски и предмети на наставниците и соработниците;

-извршување на обврските за избор во звања на наставниците и соработниците;

 -постапките на пријавување, одобрување, рецензирање и прифаќање на магистерските и специјалистичките трудови и дипломските работи на студентите од прв и втор циклус;

-утврдување на распоредите за настава и испити;

-донесување на акти и одлуки што се потребни согласно регулативата;

-давање мислења и заземање на ставови во врска со актите и одлуките што согласно регулативата се носат на ниво на универзитет;

-редовно информирање за работата и одлуките на ректорската управа и сенатот на универзитетот; и

-други прашања.

Седниците на ННС редовно се одржуваа со присуство на повеќе од 2/3 од наставниците, а најчесто и во полн состав.

* 1. **Работа на постојните комиси формирани од ННС**
		1. *Работата на Комисијата за евалуација на факултетот*

Во рамките на своите надлежности комисијата ја извршуваше својата работа навремено и квалитетно, согласно ЗВО и актите на ФОН. Евалуацијата се изврши во одредените со актите термини а резултатите се достапни и јавно објавени (Види табела 1).

Табела 1. Просечна оценка на студентите на ниво на факултет за реализација на предавањата и вежбите

|  |  |
| --- | --- |
| Прашање | Просечна оценка |
| 1. Наставникот/соработникот го пренесува наставниот материјал на јасен и разбирлив начин и квалитетно ја реализира наставата | **4.75** |
| 2. Наставникот/соработникот редовно ги одржува часовите и рационално го искористува времето | **4.69** |
| 3. Односот на наставникот/соработникот кон студентите е коректен | **4.78** |
| 4. Постои интерактивност и можност за вклучување на студентите во наставата. | **4.39** |
| 5. Наставникот/соработникот е достапен во определените термини за консултации. | **4.71** |
| 6. Литературата/материјалот за учење и подготовка на колоквиумите/испитите навремено е достапна. | **4.79** |
| 7. Поставените прашања на колоквиумите/испитите се соодветни со понудениот материјал за подготовка на колоквиумите/испитите. | **4.75** |
| 8. Резултатите од колоквиумите/испитите навремено се објавуваат и се достапни за увид од страна на студентите. | **4.70** |

|  |  |
| --- | --- |
| Прашање | Просечна оценка |
| 1. Наставникот/соработникот го пренесува наставниот материјал на јасен и разбирлив начин и квалитетно ја реализира наставата | **4.75** |
| 2. Наставникот/соработникот редовно ги одржува часовите и рационално го искористува времето | **4.69** |
| 3. Односот на наставникот/соработникот кон студентите е коректен | **4.78** |
| 4. Постои интерактивност и можност за вклучување на студентите во наставата. | **4.39** |
| 5. Наставникот/соработникот е достапен во определените термини за консултации. | **4.71** |
| 6. Литературата/материјалот за учење и подготовка на колоквиумите/испитите навремено е достапна. | **4.79** |
| 7. Поставените прашања на колоквиумите/испитите се соодветни со понудениот материјал за подготовка на колоквиумите/испитите. | **4.75** |
| 8. Резултатите од колоквиумите/испитите навремено се објавуваат и се достапни за увид од страна на студентите. | **4.70** |

Од спроведенoто анкетирање на студентите на Факултетот за економски науки при Првиот приватен ФОН Универзитет – Скопје за учебната 2018/2019 година, може да се извлечат следните заклучоци:

А. Најниска просечна оцена на Факултетот за економски науки е добиена на прашањето под број 4 “Постои интерактивност и можност за вклучување на студентите во наставата.” и изнесува 4,39.

Б. Највисока просечна оцена на Факултетот за економски науки е добиена на прашањето под број 6 “Литературата/материјалот за учење и подготовка на колоквиумите/испитите навремено е достапна.” и изнесува 4,79.

* + 1. *Работа на Комисијата за признавање на испити*

Комисијата редовно ги извршуваше своите утврдени работни задачи и со тоа овозможи редовен проток и упис на студентите што како трансферни се запишуваа на студии на нашиот универзитет и факултет, завршувајќи ги навремено своите активности.

## 2.3. Упис на студенти во прв и втор циклус

Во учебната 2018/2019 година вкупниот број на студенти на Факултетот за економски науки изнесува 252 студенти, од кои 181 студенти во I циклус на студии и 71 студент во II циклус на студии. Види табела 2.

Табела 2. Број на запишани студенти во школската 2018/2019 година

|  |  |  |  |  |  |  |
| --- | --- | --- | --- | --- | --- | --- |
|  | I година | II година | III година | IV година | V година | Вкупно |
| 2017/2018 | 66 | 44 | 56 |  |  | 166 |
| 2018/2019 | 73 | 47 | 61 |  |  | 181 |
| Индексен пораст | 106,1 |  |  |  |  | 109,03 |

**3. НАСТАВНО-НАУЧЕН И СОРАБОТНИЧКИ КАДАР**

# 3.1. Наставен и соработнички кадар

 Факултетот за економски науки во учебната 2018/2019 својата дејност ја извршуваше со вкупно 14 вработени во редовен работен однос од кои што: наставен кадар 12 лица, и тоа 4 редовни професори, 4 вонредни професори, 3 доценти и и 1 научен соработник и 2 асистенти. Види табела 3.

Дванаесетте наставници вработени во редовен работен однос на паралелката за настава на македонски јазик во сите 5 години одржаа настава на 75 предмети и во паралелката за настава на албански јазик во 3 години (наставата во 4-та и 5-та се одвива менторски) одржаа настава на 27 предмети на Факултетот за економски науки, а на другите факултети во составот на ФОН Универзитетот на 35 предмети на македонски јазик и 8 на албански јазик.

Факултетот во тековниот период на паралелката за настава на македонски јазик ангажира 12 наставници од другите факултети при ФОН Универзитетот и еден визитинг наставник за покривање на четири наставни предмети На паралелката за настава на албански јазик се ангажирани 2 наставници од другите факултети при ФОН Универзитетот и двајца визитинг наставници.

Табела 3. Наставници и соработници со полно работно време според возраст

|  |  |  |  |  |
| --- | --- | --- | --- | --- |
| Возраст | Професори | Вонредни професори | Доценти | Соработници |
| 25-35 |  |  | 1 | 2 |
| 36-45 |  | 2 | 2 |  |
| 46-55 | 1 | 1 |  |  |
| 56-65 | 3 | 1 |  |  |
| 66-75 |  |  |  |  |

Во поглед на ефикасноста на организацијата и внатрешната комуникација во рамки на Факултетот – можеме да се истакне дека во координација на деканот со наставниците и соработниците и со ННС како орган и во оваа учебна година сè функционираше без некакви значајни потешкотии и забелешки.

Во поглед на кадровската политика – предвидено е стручно усовршување на академскиот кадар, престои на странски Универзитети исл. Исто така – ги поддржуваме пост-дипломските и докторските студии на асистентите и сите други облици на доусовршување.

Секој предметен наставник е задолжен да врши соодветни промени и усовршувања на предментната програма, согласно со достигнувањата во развојот на научната мисла и да ги инкорпорира новите сознанија и научни дострели во содржината на научната дисциплина. Освен тоа, на почетокот од секоја академска година наставниците имаат обврска да ја достават содржината на предметната програма со нејзин краток опис, и да приложат список на основна, односно задолжителна и дополнителна литература за учење.

Во поглед на планираните и реализираните активности – целокупната наставна активност е реализирана според планот.

Факултетот располага со одлични услови за работа во поглед на задоволување на сите дидактички стандарди за остварување на вториот циклус на студии.

Постојната структура на наставничкиот кадар овозможува квалитетна реализација на наставата на Факултетот за економски науки. Постои потреба за перманентата грижа на Факултетот за економски науки и ФОН универзитетот за научно усовршување на асистентите, како и вработување на нови професори кои во досегашната нивна пракса се потврдиле како одлични научници и наставници. Тоа особено се однесува на професорскиот кадар за определени специјализирани студиски програми.

Наставата на последипломските студии на сите насоки се покрива од вработените наставници на Факултетот и Универзитетот и еден визитинг професор.

**3.2. Покриеност на наставните предмети со наставници**

Анализата во однос на покриеноста на наставните дисциплини со наставен кадар покажува дека на Факултетот има ангажирано 12 наставници и 1 научен соработник од Факултетот за економски науки, 12 наставници од другите факултети на ФОН, односно 36 наставници во постојан работен однос на ФОН Универзитетот, додека во дополнителен работен однос е 1 наставник.

Што се однесува до ангажираноста на наставниците во наставно-образовниот процес, може да се заклучи дека поголем дел од наставниците се ангажирани на најмалку 7 или 8 наставни дисциплини на матичниот факултет или на другите факултети при ФОН Универзитетот, при што доаѓа до израз рамномерната оптовареност на наставниот кадар со работни обврски. Од прикажаното воочливо е дека доминантно предметите се покриени од професори редовно вработени на Универзитетот, со исклучок на еден наставник ангажиран за настава на македонски и двајца за настава на албански јазик. Со одлука на ННС на наставните дисциплини каде што нема соработници или демостратори, се ангажираат наставниците на предметот да ги реализираат и вежбите.

Што се однесува до соодветноста на научната област на наставните дисциплини застапени на студиските програми на Факултетот со научната област во која е стекнат докторатот на предметниот наставник може да се констатира дека 100% наставните предмети се соодветно потполнети, односно со соодветен докторат за предметот што го предаваат.

Наспроти поволната положба на Факултетот за економски науки во однос на покриеноста на наставните дисциплини со наставници, евидентен е дефицит на соработници за наставата на македонски јазик, како и соодветен дефицит од наставен и соработнички кадар со полно работно време за наставата на албански јазик.

Административно-техничкиот персонал при ФОН Универзитетот овозможува нормално и континуирано извршување на овој вид активности во функција на реализирање на наставно-образовниот процес.

#### 4. НАСТАВНО-ОБРАЗОВНА ДЕЈНОСТ

##  4.1. Реализација на наставата по студиски програми на додипломски и посдипломски студии

Факултетот за економски науки според добиената акредитација има право да организира настава на додипломски студии и тоа на следниве студиски програми:

- Прв циклус на студии по областите: Финансии, Бизнис менаџмент, Маркетинг, и Туризам кои траат 8 семестри со 240 кредити;

-Втор циклус на специјалистички студии по Деловна економија со три модули (Финансии, Бизнис менаџмент, Маркетинг) на 4-та година што траат 2 семестри со 60 кредити; и

-Втор циклус на последипломски студии – магистерски студии како втор циклус на студии кои трааат 2 семестри со вкупно 60 кредити и тоа на следниве четири студиски програми: Финансии, Бизнис менаџмент, Маркетинг, и Туризам.

Факултетот за економски науки во учебната 2018/2019 година на додипломските студии организираше настава на македонски и албански јазик и настава на специјалистички и магистерски студии на македонски јазик, додека наставата на специјалистички и магистерски студии на албански јазик се одвиваше менторски.

Целта на овие студии е едуцирање на стручни кадри од различни области на економијата, при што, низ студиските програми, е воспоставен спој меѓу дисциплините коишто нудат основни знаења, од една страна, и стручни знаења и специјализирани знаења, коишто го дефинираат конкретниот профил на едуцираниот кадар, од друга страна.

Во тој контекст, при креирањето и реализацијата на студиските програми, исто така е водено сметка за потребите на пазарот на сручни кадри во Македонија и неговата апсорпциска моќ.

Факултетот за економски науки во учебната 2018/2019 година организираше настава на македонски јазик во Скопје, Струмица и Струга и на албански јазик во Скопје, и тоа во Струга само на насоката Финанси и во Струмица само на насоката Бизнис менаџмент.

Низ содржините на додипломските студии се опфатени, помалку или повеќе, во зависност од насоката, теоретските и стручните проблеми од економијата, како и микроекономските и макроекономските аспекти на економиите и на транзиционите промени. Во оваа смисла, кај определени наставни предмети се акцентира потребата од стекнување знаења за работењето на деловните субјекти и за функционирањето на поодделните сегменти на стопанството, а со цел нивна поголема ефикасност како претпоставка за зголемена ефикасност на целиот макроекономски систем.

Вкупниот број предмети на првиот циклус на студии на секоја од акредитираните области изнесува 34.

Целта на посдипломските студии е едуцирање на стручни кадри од различни области на економијата, при што, со помош на оваа студиската програма, е воспоставен спој меѓу дисциплините коишто нудат стручни и специјализирани знаења.

Во тој контекст, при креирањето и реализацијата на студиските програми, исто така е водено сметка за потребите на пазарот на стручни кадри во Македонија и неговата апсорпциска моќ.

#### Концептот на вториот циклус на студии недвосмислено упатува на тоа дека ФОН Универзитетот континуирано ги следи промените во општествено-економскиот систем и севкупниот амбиент во земјата, давајќи на тој начин значаен придонес во процесите на трансформација и раст на македонската економија.

 Студиските програми на прв циклус имаат за цел на студентите да им овозможи континуирано продлабочување на знаењата стекнати на додипломските студии од областа на финансиите, маркетингот и менаџментот, со што ќе им се овозможи, во пракса, да станат комплетни експерти од соодветната област. Оваа студиска програма е дизајнирана на начин што обезбедува опфатеност на специфичните аспекти на економската наука во различни сектори, како и поттикнување иницијативност за научноистражувачки активности.

Целта на студиската програма на втор циклус е дизајнирана да оспособува кадар од повисоки стручни, академски и научни степени, на посебно ниво на професионален научен и наставен квалитет, со развивање и апликација на светски и европски стандарди на стекнување, креирање и дисеминација на знаења.

Во реализацијата на студиската програма – можеме слободно да истакнеме дека планираните обврски на наставниот и асистентскиот кадар се исполнети во целост. Курсевите завршија во предвидените термини, а и целата академска година траеше во предвиденото време.

Исто така постои рамнотежа во поглед на планираните и реализираните студентски активности (вежби, семинарски работи, задачи). Прогресот на студентот се оценува според повеќе параметри кои се дефинирани во ЕКТС концептот.

Системот за оценување е според ЕКТС – испитот се полага преку два колоквиуми (35+35 поени), а се оценуваат и присутноста, активноста и изработените семинарски задачи (10+10+10 поени). Колоквиумите беа спроведени во предвидените колоквиумски недели согласно глобалниот распоред на академската година. Колоквиумите и испитите се спроведуваат исклучиво писмено.

Во текот на академските 2017/2018 година и 2018/2019 година бројот на дипломирани студенти на прв и втор циклус е како што следува во табелата 4.

|  |
| --- |
| Табела 4. Дипломирани студенти на Факултетот за економски науки во учебната 2017/2018 и 2016/2017 година |
|   | I циклус дипломирани | специјалисти | магистри |
| 2017/2018 година | 56 | 39 | 34 |
| 2018/2019 година |  |  |  |
| Вкупно  |  |  |  |

* 1. **Форми на наставно-образовниот процес и методи на проверка на знаењето**

Во реализацијата на наставно-образовниот процес на Факултетот може да се констатира дека доминантна форма на настава имаат предавањата екс катедра, коишто партиципираат со над 60% во вкупниот наставно образовен процес. Интерактивната настава учестувува со околу 20%, додека останатите форми на настава учествуваат со многу мал процент, односно практична настава 10% и менторска настава посебно при изработката на семинари, проекти и консултации околу 10%.

Анализата на потребите за реализација на наставата укажуваа дека промените треба да се остваруваат во насока на намалување на учеството на предавањата екс катедра и зголемување на останатите форми на настава, а особено во интерактивната настава.

При реализацијата на наставно-образовниот процес Факултетот користи компјутерска технологија и соодветни наставни помагала, меѓутоа тие се во значително помал обем во однос на потребите и само за определени предмети.

Факултетот за економски науки ангажирал 15 наставници од другите факултети на ФОН, додека дополнително се ангажирани 2 визитинг наставници за настава на албански јазик.

Методите за проверка на знаењата главно се преку писмени испити, со исклучок на предметите деловен јазик 1 и 2 (англиски) и македонски јазик на паралелката за настава на албански јазик каде што испитите се изведуваат писмено и усно. Во овој контекст може да се каже дека студентите најголем дел од испитите ги полагаат преку колоквиуми во процесот на континуирана проверка на знаењата.

Врз основа на истиот може да се констатира дека се постигнати особено поволни резултати, односно е евидентиран релативно висок процент на положени кандидати, и тоа за најголем дел од стручните дисциплини и за поголем дел од општообразовните и основните дисциплини.

|  |  |
| --- | --- |
| **5**. | **НАДВОРЕШНА СОРАБОТКА** |

Активностите на ФЕН во рамките на ФОН Универзитетот се насочени и во следење на модерните европски и светски трендови кои подразбираат отвореност во комуникацијата, создавање простор за меѓународна мобилност на студентите, мобилност на наставничкиот и соработничкиот кадар преку размена во рамките на високообразовните институции, размена на студиски програми, учество во меѓународни проекти финансирани од ЕУ, организирање на заеднички симпозиуми, советувања и слични активности со други високообразовни институции како од Република Македонија, така и од Европа и пошироко. Во таа насока, ФОН Универзитетот има склучено договори за соработка со низа реномирани универзитети, факултети и институти од земјата и од странство, а покрај склучените договори, во тек се преговори за воспоставување на соработка и со други домашни и странски високообразовни установи. ФОН Универзитетот е член на Алијансата на универзитети на Централна и Источна Европа.

 Во рамките на оваа соработка се преземаат различни активности, како што се: размена на професори и студенти, студиски престои, размена на литература, организација и заедничко учество на научни собири и слично. Во изминатиот период ФОН Универзитетот реализирал повеќе активности во соработка со стопанските субјекти. Проектот Фабрика на знаење во кој студентите добиваат и решаваат проблеми на стопанството е најзначајниот и е резултат на систематска и програмски осмислена стратегија за соработка со стопанството.

 Наставниците и соработниците на Факултетот активно партиципираат во широкиот спектар активности на Сојузот на економистите на Република Македонија, Македонското здружение за маркетинг, МАНУ и Сојузот на статистичари на Р. Македонија. Активностите на научен, стручен и апликативен план во овие асоцијации придонесуваат и се од огромно значење за усовршување и унапредување на дејноста на Факултетот и неговата афирмација, а во контекст на остварување на целите и задачите на оваа институција.

Координацијата и имплементацијата на повеќе активности од тековен и развоен карактер, што се остварува во соработка со невладините институции и организации, е присутна, но е во помал обем. Факултетот се грижи за што поинтензивна студентска размена вградувајќи ја како една од клаузулите во договорите за соработка, но може да се забележи дека до сега не е реализирана размена на студенти во земјава или странство.

Факултетот постојано ја доградува институционалната форма за организирана и перманентна комуникација со идните дипломираните студенти преку Центарот за развој и кариера кој фунционира во рамките на Универзитетот. Ова е неопходно, заради натамошна изградба на систем за континуирано образование на дипломираните студенти.

Со оглед на специфичните услови во коишто работат стопанските субјекти: изгубените пазари, неликвидноста, превработеноста, трансформациските процеси; приватизирањето на капиталот, организациско-техничките проблеми и сл., работодавците потешко се решаваат за контакти со универзитетите. Ова особено е потенцирано во малите претпријатија, каде што и кадровскиот потенцијал е лимитиран, но и оптоварен со низа тековни проблеми.

ФОН Универзитетот и Факултетот за економски науки се едни од ретките високообразовни институции во земјава кои преку проектот Фабрика на знаење изградија организирани форми на контакти, во смисла на размена на информации, идентификација на проблемите и потребите во функционирањето на стопанските субјекти.

|  |  |
| --- | --- |
| **6.** | **НАУЧНО ИСТРАЖУВАЧКА И ИЗДАВАЧКА ДЕЈНОСТ** |

**6.1 Издавачка дејност и покриеност на студиските програми со учебници и учебни помагала**

Публикациите коишто ги напишале наставниците и соработниците на Факултетот претежно се од областа на макроекономијата, применетата економија, финансиите, маркетингот, менаџментот, меѓународната економија и други области. Публикациите претставуваат посебен придонес во развојот на економската наука и нејзиното популаризирање.

 Во оваа студиска година Факултетот има објавено нови или изменети и дополнети изданија на 6 учебници. Меѓутоа, во процесот на нивното публикување се присутни проблеми главно од материјално-финансиска природа. И покрај сите проблеми, сепак, ентузијазмот за пишување и издавање е присутен и перспективно се очекува да резултира со објавување на поголем број книги и учебници.

Во последнава години Факултетот не пријавил ниеден научо-истражувачки проект.

# 6.2 Учество на конференции, научни собири и семинари

 Во текот на академската 2018/2019 година бројот на учества на наставен и соработнички кадар на конференции, семинари и други научни собири со свои трудови е на задоволително ниво бидејќи сите наставници учествувале на по најмалку 3 домашни или меѓународни научни собири и конференции и според бројот на наставен кадар, бројот на учества е сосема задоволителен и соодветен.

**6.3. Организирани научни собири**

Факултетот за економски науки досега не организирал меѓународни научни симпозиуми или конференции, но во рамките на ФОН се организирани неколку научни и стручни дебати на актуелни теми.

|  |  |
| --- | --- |
|  | **ЗАКЛУЧОК** |

Редовниот годишен извештај за работата на деканот на факултетот како законска обврска за сите високообразовни институции во Р. Македонија, е добра можност и за анализа на состојбите и процесите на Факултетот за економски науки. Направената анализа овозможи согледување на добрите и слабите страни, односно тешкотиите во работењето на институцијата , од интерен и/или екстерен карактер, од една страна, и можностите за надминување на проблемите и динамизирање на развојот, од друга страна.

Од аспект на организацијата на работата на факултетот и внатрешната комуникација на деканот со ННС и поединечно со професорите и соработниците можеме да истакне дека е остварена потребната па дури и солидна комуникација, така што учебна година што е предмет на анализа има постигнато забележителни резултати во сите сегменти на нејзиното функционирање.

Со реализацијата на студиската програми сите планираните обврски на наставниот и асистентскиот кадар се исполнети во целост, така што наставно-образовниот процес заврши според годишниот план за работа. Имајќи ги предвид добиените сознанија, и ставајќи ги во контекст на реалните состојби и можности за нивна позитивна промена, ги препорачуваме следниве корективни мерки:

* Поинтензивно и почесто иновирање на предметните програми, согласно потребите со новите научни сознанија во областа на економијата и со идентификуваните и антиципираните потреби на стопанството за определени видови знаења;
* Постоење на долгорочна организирана и континуирана соработка со стопанството во едукативната и истражувачката сфера;
* Перманентно квалитативно подобрување на постојниот наставнички и соработнички кадар и кадровско доекипирање на Факултетот соодветно на потребите;
* Постојано подобрување на квалитетот и ефикасноста во студирањето што ќе овозможи зголемување перформансите на факултетот и ФОН Универзитетот;
* Зголемување на улогата на студентите во целокупниот наставно-образовен процес, преку зголемена креативност, одговорност и редовност на студентите во следењето на наставата и примената на современи методи на настава, што подразбираат активна и креативна улога на студентот;
* Воведување на систем за подобро организирање, проширување, следење и интензивирање на научно-истражувачките активности на Факултетот и соработката со стопанството; и
* Проширување на надворешната образовна и истражувачка соработка на Факултетот, преку воспоставување потесни врски на Факултетот со високообразовните институции со коишто има склучено договори за соработка.